Ron Clarke

Ronald William «Ron» Clarke (født 21. februar 1937 i Melbourne, død 17. juni 2015 på Gold Coast) var en australsk friidrettsutøver. Han var en av de mest kjente mellom- og langdistanseløperne på 1960-tallet. Han huskes først og fremst for at han satte 17 verdensrekorder, men også for at han aldri vant noen gullmedalje i De olympiske leker. Han fikk en bronsemedalje på 10 000 meter i OL i Tokyo i 1964.

I 1956, mens Clarke fremdeles var en lovende junior, ble han utvalgt til å tenne den olympiske ild under åpningsseremonien til De olympiske sommerlekene i Melbourne.

14. juli 1965 satte Ron Clarke en utrolig verdensrekord på 10 000 meter på Bislett stadion. Han løp på 27.39,4, en forbedring av sin egen verdensrekord med 34,8 sekunder. Han ble dermed den første i verden som løp distansen under 28 minutter.

Han var borgermester i Gold Coast i Queensland.

Clarke ble i 2013 utnevnt til offiser av Order of Australia.

Referanser

Se også 
 Liste over personer som har tent den olympiske ild

Eksterne lenker 
 
 
 

Australske politikere
Australske borgermestere
Australske langdistanseløpere
Medaljevinnere under Sommer-OL 1964
Deltakere for Australia under Sommer-OL 1964
Friidrettsutøvere under Sommer-OL 1964
Deltakere for Australia under Sommer-OL 1968
Friidrettsutøvere under Sommer-OL 1968
Order of Australia
Personer fra Melbourne
Verdensrekordsettere i friidrett